《贺仲雨斗门》
宋代·陈藻

濯锦江边唱绝强，孤青和者亦夔襄。
历年虽久地相远，在寝岂止升渠堂。
纵能帖石防颓岸，随寓幽居供赏玩。
何发是处斗门雄，莆壤万农生赞叹。
庄周笑我机械深，夏王见我须赏音。
莫道白头犹未遇，等劳一片活人心。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。